**Referat frå møte i styrarnettverk i Sogn 01.02.2017**Stad: Sogndal, kommunestyresalen

 Tid: 08.45 – 15.30

**Velkomen ved Hilde Valvik Menes.**

* Gjennomgang av innhald i dagen.
* Oversikt over viktige datoar i vårsemesteret:
Evalueringsmøte 26.april, flytta fram til 19.april,
Nærmiljø og samfunn sitt nettverksmøte er flytta fram til 8.mars.
Kunst, kultur og kreativitet dagen vert 8.feb,
15.mars psykisk helse dagen går ut da den kolliderer med sjumilstegskonferansen. Regionen er utfordra på å stille med praksishistorie knytt til arbeid med psykisk helse til konferansen, difor vil ny dato til psykisk helsedagen kome.
* Wikispaces; layout og rydding – Hanne og Jan Erik Ølmheim er på saka.
* Studietur – Natur, miljø og teknikk reiser 27.februar på studietur til Longyardbyen på Svalbard. Kort informasjon om innhald i studieturen (dagsplan-tema, konferansar, kostnad, aktivitetar o.l.).
* Presentasjon av Hanne Hjelmeland Ørnehaug - ny programleiar for barnehage- og skuleutvikling i Sogn regionråd.
* Utfordring til gruppa: Korleis ønskjer ein at ein skal drive dette konkrete styrarnettverket vidare?
- Arbeidsgruppa vil gjerne ha innspel på dette, send innspel på e-post til Hilde. Arbeidsgruppa til
 nettverket kan lettare jobbe med å legge til rette for det deke ønskjer om vi får innspel til tema.

**Ny organisering av PP-tenesta v/Karin Uglum og Vibeke** **Fusche Moe**

Informasjon om ny rutine for tilmelding. Gjennomgang av nye sakkunnige vurderingane – som våre tilsette skal skrive IOP etter.

* Bemanning fordelt på kommunane, her er kalkulert inn reisetid, sakkunnig vurdering, enkeltvedtak, og liknande. Innsikt i denne bemanningsplanen gir ei oversikt over kva din kommune har rett på.
Stillingsprosenten til din kommune seier noko om kva din kommune betalar for PPT-tenesta, dersom mange sakar i ein kommune vs anna kommune vil dette oppsettet vere eit estimat og arbeidet vil gå av systemarbeidet.
* Førmeldingsfasen. PPT ønskjer å vere ute i basen mest mogleg. Nytt tilmeldingsskjema er laga. Dette føreset at ein har gjort tiltak ein kan vise til i forkant av ei tilmelding. (Skjema for dette vart vist i plenum). OBS! Viktig at foreldre/føresette også uttalar seg i ei tilmeldingssak. Ved framandsspråklege/minoritetsspråklege barn/foreldre/føresette må dette kome fram. Det finnes eigne kartleggingsverktøy til denne gruppa også som kan gjerast i forkant. Eit ønskje frå salen at PPT styrer kva skjema som er bra og bør nyttast til kartlegging av bl.a. minoritetsspråklege. Ein må einast om skjema som ein kan nytte felles. Dette kjem ein tilbake til.
Tips frå programleiar i høve kartleggingstestar ein kan nytte i arbeid med kartlegging av minoritetsspråklege:
- Gå inn på Udir – *Læring og trivsel* – *Ressurser og informasjon*. Då kjem du til
 *Minoritetsspråklege* – gå inn på *barnehage.* Søk på rullegardinmenyen – *Kartlegging*. (Der
 finn ein mykje nyttig). Evt kan du kopiere lenka innunder og du kjem direkte inn:

 <http://nafo.hioa.no/barnehage/laeringsressurser/sprakarbeid/kartlegging/>

I tillegg kan du på same rullegardina gå inn på PPT. Der vil du mellom anna finne ei oversikt over kartleggings- og støttemateriell for barnehage og skule.

* Ring bhg sin kontaktperson i PPT. Dei vil gjerne vere til hjelp.
* Ein må skilje mellom spes.ped-barn og barn som treng noko tilrettelegging. Skilje tilråding på spes.ped-vedtak på opplæring og tiltak basert på styrking i avdelinga.

**Nettverk i praksis**.
Kjørnes barnehage: Entreprenørskap i barnehagen. Dei jobbar utifrå ein tverrfagleg tankegang med fagområda i rammeplanen.
Presentasjon av PIL-prosjektet, PIL-rapport, årsplan for fagområda og korleis ein systematisk jobbar ut i frå tema og fag- og aldersområder (t.d. kva er viktigast: prosess vs produkt – kva er fokusområde? Bakgrunnsinformasjon til tema sendes ut på førehand m.m.).

Fagrom i barnehagen, om bakgrunn for dei ulike romma: læring/progresjon, fordelar og mål med team. Brukar dei tilsette der dei er best/har interesse og kompetansen sin, det dei brenn for! Bonus er større eigarforhold og engasjement innanfor fagområda og i personalgruppa.

PP-presentasjon: Korleis Kjørnes barnehage gjer det i praksis. Takk for kjempeflott presentasjon!

Arbeidsgruppa set stor pris på delingskulturen: Vi håpar fleire melder noko å presentere til neste gong. Stafettpinnen er sendt vidare ☺ Meld inn noko de vil presentere frå din barnehage til neste styrarnettverk. Vedlegg 1

 **11.15 – 12.00 Lunsj: *Galleriet* Mat: *Thai kyllingsuppe m/Foccatiabrød***

 **Generelle tilbakemeldingar/ forslag til korleis jobbe vidare i styrarnettverket:**

* Framlegg om eige nettverk med tema frå generell del av rammeplan som leik, psykisk helse o.s.b. Dette nettverket kjem i tillegg til fagnettverka.
* Kan styrarnettverket fungere som eit nettverk for dette? (Korleis skal styrarane få kompetente vaksne i sin barnehage som kan jobbe med psykisk helse, god leik osb. Legge til rette for å få det.)
* Felles reine styraroppgåver. Oppfylging av lærande organisasjonar.
* Flat struktur i barnehagen. Korleis gjere leiarane meir synlege?
* Deling av verktøy ein brukar i personalgruppa.
* Kvalitet i relasjonar – Årdal. Kollegarettleiing. Få fram spesielle satsingsområde i einskilde kommunar.
* Felles satsingsområde for regionen?? Ha på konferansar m.m.
* Få oversikt over satsingsområde i dei ulike kommunane. > send på e.post til Hilde

**Regional plan for psykisk helse v/Solrunn Samnøy.**

* Plan for psykisk helse ble vedteken i programstyret desember 2016.

Litt om bakgrunn for arbeidet med plan for psykisk helse, og framtidsretta fokus på korleis ein skal jobbe vidare med den vedtekne planen. Ulike faktorar spelar inn: Rekkefølgja og felles forståing, mangfald, forankring og eigarskap, at dette vil medføre endringsarbeid i organisasjonen (noko som i seg sjølv er utfordrande) og liknande.. De som styrarar er ein viktig brikke i arbeidet med å få personalet med.

Gjennomgang av planen. Status og vegen vidare.

Modulane på 10t opplæring er viktig å få på plass. Bi-effekt er auka kompetans og tryggleik i personalet. (Einingane skal stå for tida, ikkje nødvendigvis opplæringa. Nettkurs m.m. er mogleg). Målet er å sikre at ein har ein felles forståing i personalet på kva dette går i. Dersom ein har kompetanse i eigen kommune / arbeidsplass innanfor nokre av kompetansefelta/modulane kan dei nyttast som kompetansepersonar i arbeidet. Om ein alt har jobba med nokre av målområda er det mogleg å «hake» dei av som målområde ein har kompetanse på.
Satsingsområda må knytast inn i utviklingsplanane til kommunane.
Viktig å sikre at ny-tilsette får kompetanse.

Regionalplan delt ut i hefteform, 1stk hefte pr. tilsett.

Gruppearbeid med tema: *Korleis sikre at planen kan verte eit godt verktøy i ein endringsprosess som er ynskt av dei involverte*. Gjennomgang av innspel til oppgåva. Sjå svara i vedlegg 2.

**Pedagogen si arbeidstidsordning
v/** Anita Holm Cirotzki, Utdannings forbundet. Sogn og Fjordane.

Til dagsorden: Representant frå KS har diverre meldt avbod til denne økta.

Tråden frå sist samling om korleis planleggingstida kan brukast og organiserast i den enkelte barnehage slik at arbeidet med barnegruppene blir best mogleg - gode løysingar til beste for barnet.

Kort oppsummering av presentert tema:

Viste til punkt 3.2 i opplæringslova (Sjå intensjonsbestemmelens til punktet), samt KS sitt B-rundskriv nr 2 om pedagogisk personale.
Noko drøfting i salen rundt presentert tema.

Få til ein god kultur for godt samarbeid og samhandling! Gode ordningar kan og bør delast: sjå moglegheiter for korleis gjere dette til det beste for alle for å bli ein god lærande arena, for både barn og vaksne.

Til evalueringsmøtet 19.april inviterast også styrarane.

**Ymse**

Tilsetting av psykolog er i boks, tilsett i frå 15.mai.
-Vidareutdanning v/ Karen Marie: Sjå vidareutdanningstilbod i vedlegg 2.

-Barnehagekonferansen i november vert spissa mot å bli rein barnehagekonferanse igjen, der ein også legg til rette for assistentar. Karen Marie ønskjer innspel / forslag til tema.

Referent: **Hanne Hj. Ørnehaug**
-Programleiar Sogn regionråd-

**Vedlegg 2**

Frå gruppearbeid med tema:
**- *Korleis sikre at planen kan verte eit godt verktøy i ein endringsprosess som er ynskt av dei involverte?***

|  |  |
| --- | --- |
| Kva aktivitetar har vi i bhg som fremjar god psykisk helse? | * Aktivitetar som gir gode relasjonserfaringar: LEIK, ROLLELEIK,SAMSPEL,SAMHANDLING,GLEDE,MEISTRING
* Fellesopplevingar
* leikegrupper
 |
| Korleis få til felles kompetanseheving? | * Ta val, velje bort og GÅ FOR det ein skal.
* Bruke tid
 |
| Kva samspel er det mellom denne planen og planar vi har? | * Jo større samanheng dess betre synleggjera samsvar
 |
| Korleis implementere planen? | * Definere korleis vi skal jobbe med psykisk helse på same måte som vi t.d. jobbe med fysisk helse
* Eigen framdriftsplan / handlingsplan
 |
| Korleis skape ein god tilbakemeldingskultur utan at dei tilsette tek det personleg? | * Kollegarettleiing/rettleiing
* Jobbe med bevisstheit: Nytte «dialogspill»
* Samspelsmetoden dialog: bygger på det personalet gjer som er bra.
* Arbeid med relasjonar; tryggleik
* Dialogsamtale
* Praksisforteljing: rettleiing
 |
| Korleis implementere planen i HEILE personalet? | * Styrar trekk ut hovudpunkt og presenterer i personalet
* Felles førelesing, der tilhøyrarar vel ut to til tre problemstillingar til vidare arbeid.
 |
| Korleis få til kollegarettleiing?Korleis få med deltidstilsette? | * Jobbe med case`ar
* Praksisforteljingar
* To og to
 |
| Korleis sikre at planen blir/kjem «inn under huda» på kvar enkelt? | * Alle må få avsett tid til å lese planen evt. at styrar presenterer planen for alle
* Setje av tid i personalmøte/planleggingsdag/plandag, der alle les fyrst og ein drøftar etterpå.
 |

**Vedlegg 3**

Vidareutdanningsplan HVL